 Akizungumza baada ya mazoezi yaliyofanyika juzi kwenye Uwanja wa Karume, Nuttal alisema timu yake imekuja kushindana na siyo kushiriki hivyo anaheshimu kila mpinzani wake.“Naheshimu kila timu kwa sababu tumekuja kushindana ili tupate ubingwa huu hivyo wachezaji wanapaswa kuhakikisha kila mchezo wanashinda kwa idadi yoyote ya mabao ili mradi tupate ushindi,”alisema Nuttal.Gor Mahia itashuka dimbani kesho Ijumaa kumenyana na Khartoum National ya Sudan kabla ya Jumapili kumaliza mchezo wake hatua ya makundi na Telecom ya Djibouti.Gor Mahia iimejiweka katika nafasi nzuri ya kufuzu robo fainali, baada ya kufikisha pointi sita, ikifuatiwa na KMKM yenye pointi tatu sawa na Khartoum ya Sudan.Gor Mahia kwenye mchezo wa awali iliifunga Yanga mabao 2-1 na juzi iliibuka na ushindi wa 3-1 dhidi ya KMKM ya Zanzibar. Pia mshambuliaji wake Michael Olunga ana mabao matatu, hali inayoashiria kuwa anafukuzia kiatu cha dhahabu cha mshindano ya Kagame 2015.